
EMLÉKEZTETŐ

A Győr-Moson-Sopron Megyei Mérnöki Kamara Elnökségének 2008.10.13. napján tartott üléséről. 

Az ülés helye: 
AÉSZ Vagyonkezelő Kft. Győri Kirendeltsége (Győr, Csaba u. 16.) Mérnöki Kamara  Hivatali helyisége (III. emelet 317. sz.)

Jelen vannak: 

Mellékelt jelenléti ív szerint

Az Elnökségi Ülés határozatképes. Jelenlévők a napirendet elfogadták és az ülés a napirendek megvitatásával folytatódott. A napirendhez tartozó írásos mellékleteket az Elnökség tagjai megkapták. 
1. Aktuális megyei Mérnöki Kamarai kérdések megbeszélése.

Elnökség

· MTESZ-megkeresés

· SZIE megkeresés

· Iparkamara megkeresés

· Mérnök Bál

· Megyei Kamarai Sportnap

2. Tájékoztató a Területi Elnökök Tanácsadó Testületének 2008.09.29-i megbeszéléséről

Kovács István elnök

3. Kötelező SZAKMAI továbbképzés szervezése

Dr. Neiger Róbert és Bukovics János elnökségi tagok

4. Mérnök Műhely előtt álló újabb megbízások

Csejtei György elnökségi tag

5. Hírlevél témák

Bartal György elnökségi tag

6. Tagfelvételek, engedélyek, fellebbezések.

Dr. Bakos Ágnes titkár

7. Egyebek.

Napirendek:

1. Aktuális megyei Mérnöki Kamarai kérdések megbeszélése.

Elnökség

· MTESZ-megkeresés

· SZIE megkeresés

· Iparkamara megkeresés

· Mérnök Bál

· Megyei Kamarai Sportnap

Kovács István:

Tájékoztatom az Elnökséget, hogy az utóbbi időben több helyről is érkezett megkeresés továbbképzések szervezésével kapcsolatban. A kérések arra is vonatkoztak, hogy a Mérnöki Kamara saját fórumain propagálja a rendezvényeket. Ezek a rendezvények természetesen térítéskötelesek. Úgy gondolom, hogy továbbra is az kell, hogy legyen az alapelv, hogy a regisztrált mérnököknek minél kevesebb díjat kelljen fizetni. Ebből következik, hogy elsősorban a díjmentes rendezvényeket kell propagálnunk. A Hírlevélben közölni kell, hogy a Kamara továbbra is díjmentesen szervezi a továbbképzés kötelező részét. 

Csejtei György: 

Amennyiben változatlanul tartjuk magunkat ahhoz, hogy a március végéig további öt szakcsoportnak tartunk továbbképzést – ismerve a szervezés helyzetét és az oktatókat – torlódásra kell számítani. 
Szükséges lenne felmérni, hogy milyen ütemben tudunk haladni. 

Kovács István:
Több szakcsoport felajánlotta, hogy besegít a szervezésben. Kérem, hogy a Hírlevélre kerüljön fel, hogy mikor és mit szervezünk. 

Bartal György:

Egy Hírlevelet küldenénk körbe, amiben feltüntetnénk, hogy milyen tanfolyamokról és oktatásokról van tudomásunk. 

Kovács István:

Jövő évben megindul az energia auditáció. A MTESZ minden piaci szereplőt megcéloz és megpróbálja letarolni a piacot. Véleményem szerint a Mérnöki Kamarának kellene vállalni az energia auditálás megszervezését. 
Bartal György:
Kérdés, hogy ez a szervezés mennyi munkát ró a Kamarára.

Kovács István:

Keresni kell egy felelőst, aki vállalja a munkát. 

Dr. Tóth Péter:

A díjazás a jogszabályban méltatlanul alacsony mértékben lett meghatározva. A tevékenység eszköz igényes a hitelesített mérések szükségessége miatt is. Egyébként az Egyetem most pályázik egy laborra. 

Kovács István: 
A Mérnök Bál szervezésének igénye minden évben felmerül. Javasolnám a tagság megkérdezését. 

Tájékoztatom az Elnökséget, hogy az Egyetem rendelkezésünkre bocsátotta egy napra (2009.01.10.) a sportcsarnokot. A Hírlevélben meg kell jelentetni, hogy arra a napra kispályás labdarúgó bajnokságot szervezünk, amire itt kellene jelentkezni.

2. Tájékoztató a Területi Elnökök Tanácsadó Testületének 2008.09.29-i megbeszéléséről

Kovács István elnök

Kovács István:
A Területi Elnökök Tanácsadó Testülete 2008. szeptember 29-én ülést tartott. Az ülés keretében több fontos kérdést megtárgyaltunk és határozatok születtek. A határozatok az Országos Elnökséghez kerültek és a Küldöttgyűlés fog a javaslatokról dönteni. 

(A Területi Elnökök Tanácsadó Testületének üléséről részletes emlékeztető készült, mely a határozatokat is tartalmazza. Kovács István az emlékeztető tartalmát és a határozatokat részletesen ismertette. Az iratot a jelen emlékeztetőhöz hozzákapcsolt mellékletként kezeljük.)

3. Kötelező SZAKMAI továbbképzés szervezése

Dr. Neiger Róbert és Bukovics János elnökségi tagok

4. Mérnök Műhely előtt álló újabb megbízások

Csejtei György elnökségi tag

Csejtei György:
Az elmúlt időszakban több feladat is adódott. Felmerült a rendezési terv módosítása, ami több kényes kérdést is felvetett. A parkolási rend bizonyos városrészekben normatív felülvizsgálatra szorulna. Ezt higgadtan kell végigelemezni. Szeretnék az illetékesek a novemberi közgyűlésre bevinni, ami lehetetlen feladat.  2008. október 15-én lesz egy egyeztetés, ahol mindenki jelen lehet, akinek beleszólási joga van. 

A másik feladat a tömegközlekedési koncepció megalkotása. Ugyanakkor a Városházán elfogyott az ez évi kontingens, azaz jogi értelemben nincs lehetőség ebben az évben közbeszerzés nélkül munkát kiadni. 

Kovács István:
Nagy darázsfészek mind a két téma, ezért a legszélesebb szakmai konszenzus kell, aminek megteremtése hónapokig tartó munkát igényel. Munkánkat 2009-ben kérnénk megfizetni. 

5. Hírlevél témák

Bartal György elnökségi tag

Bartal György:
Felhívom a figyelmet, hogy tagozatonként lehet e-mailt küldeni. 
6. Tagfelvételek, engedélyek, fellebbezések.

Dr. Bakos Ágnes titkár

44/2008. (X.13.) GYMSMMK Elnökségi határozat

2 fő kérte a tagfelvételét: Fegyvernekiné Ákos Katalin és Plangenauer Dávid

45/2008. (X.13.) GYMSMMK Elnökségi határozat

Jogosultság ügyében kérelmet terjesztettek elő:

Új engedély:

Bartal György: 
W-V-5 (Szennyvíztisztítás szakértés)


W-V-11 (Vízanalitika és vízminőség-védelem szakértés)


W-V-13 (Vízfeltárás, kútfúrás szakértés)


W-V-17 (Vízföldtan szakértés)

Kötelező továbbképzés szakmai modul hiányzik. Ha megvan, utána megújítható:

Kovács István: 
G-Sz (Épületgépész-mérnöki szakértés)


ÉF-Sz (Épületfizikai/hő- és páratechnika szakértés)

Az elnökség egyhangú határozatot hozott a kérelmek teljesítéséről.

7. Egyebek

- kmf. -

